Бишкек ЖЭБи
Бишкек ЖЭБ (мурдагы Фрунзе  ) — Бишкек шаарында жайгашкан Кыргызстандан эң ири жылуулук электр борбору. «Электр станциялары» ААКнун курамына кирет. 

ЖЭБдин директору Курманбеков Нургазы Улукбекович.

Тарыхы 
Камволдук-нооту комбинатын  электр кубаты менен камсыз кылуу үчүн электр станциясын куруу боюнча негизги иштер 1958-жылы башталып, 1961-жылынын 14 сентябрында 25 МВт кубаттуулуктагы электростанциянын биринчи турбоагрегаты ишке берилген.

1960-жылы  станциянын кубаттуулугун 200 миң кВт чейин көбөйтүү, ал эми 1962-жылы электр кубаттуулугун эки эсе көбөйтүү туралуу чечими кабыл алынган.

Мүнөздөмөсү 
Станциянын орнотулган электр кубаттуулугу 666 МВт, жылуулук кубаттуулугу – 1443,9 Гкал/саат  . ЖЭБде кубаттуулугу 60 МВтдан 150 МВт чейин 9 турбоагрегат коюлган .

Караганды таш көмүр кенинде казылган катардагы жана промпродукт маркалары, ЖЭБдин кезектеги III казандары үчүн долбоордук отун катары кабыл алынган, кезектеги IV жана V казандары үчүн - Карагандынын 75% жана Таш-Көмүрдүн 25% көмүрүнүн аралашмалары. Кабак бассейнинин Б3 маркасындагы күрөң көмүр YG-710/13,8-YN20 казандары үчүн долбоордук отун катары кабыл алынган.

Ошондой эле, Д маркасындагы Шубаркүл кен чыккан жеринин таш көмүрү жана Кабак бассейнинин күрөң көмүрүн жагуу өздөштүрүлдү. Газ жана мазут тамызгы отун катары колдонулат.

ЖЭБди модернизациялоо 
2013-жылдын 16-июлунда «Электр станциялар» ААК менен кытайлык «ТВЕА» компанияларынын ортосунда Бишкек ЖЭБин модернизациялоо долбоорун ишке ашыруу боюнча 386 миллион АКШ доллары өлчөмүндөгү келишимге кол коюлган.

ТВЕА компаниясы менен түзүлгөн келишимдин шарттарына ылайык №1-8 отказандарын, №1-4 турбоагрегаттарын демонтаждалган жана жалпы кубаттуулугу 300 МВт жана 300 Гкал/саат болгон HG-710/13.8-YN20 түрүндөгү эки отказан жана С-150-12,8/555/0,5 эки турбоагрегат модернизациянын жүрүшүндө орнотулган.

Заманбап, жогорку технологиялуу жана экологиялык жактан таза жабдууларды орноткондон кийин Бишкек ЖЭБ дүйнөлүк стандарттарга шайкеш келтирүү пландаштырылган.

Реконструкциялоо иштери аяктагандан кийин Бишкек ЖЭБинин отказандары Кыргызстанда казылып алынган көмүр менен иштеп 812 МВт электр кубаттын иштеп чыгары айтылагн. Бул модернизациялоого чейинкиден эки эсе көп.

Дагы караңыз 

 Кыргызстандын электр станцияларынын тизмеси

Эскертмелер

Колдонулган адабияттар 

 И.Г. Гришков. Электрификация советского Киргизстана. — Фрунзе: Илим, 1965. — 120 с.

Шилтемелер